Көмөш кешелеккә борон замандан бирле билдәле. Был көмөштөң тәбиғәттә алтын кеүек саф самородок хәлендә табылыуы менән бәйле — уны мәғдәндән иретеп алыу талап ителмәй. Был сифаты төрлө халыҡтарҙың мәҙәни тардицияларындағы яҙмышын алдан билдәләй. Ассирия һәм Вавилонда көмөш изге металл булып һанала һәм Айҙың символы булып иҫәпләнә. Көмөш һәм уның ҡушылмалары урта бауаттарҙа алхимиктар араһында ихтирам яулай. XIII быуат уртаһында көмөштән һауыт-һаба эшләй башлайҙар. Бынан тыш, бөгөндә көмөш ваҡ аҡса эшләү өсөн файҙаланыла.